Suid Afrikaanse Nuus Thread - Page 89 - Stormfront
Page 89 of 226 « First < 39 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 139 189 > Last »
07-11-2006, 03:31 AM #881
Geweldmisdaad laat Brink se optimisme opdroog
Hy glo nie meer daar is goeie rede om optimisties oor Suid-Afrika te wees nie, want die geweld wat mense op die oomblik in die land ervaar, het die definiërende eienskap van die huidige bedeling geword.
Só het die bekroonde skrywer Andre P. Brink die naweek in The Sunday Independent geskryf in ’n bydrae onder die opskrif: “Our model democracy is a lost dream.”
Brink draai nie doekies om nie wanneer hy reguit vir onder meer mnr. Charles Nqakula, minister van veiligheid en sekuriteit, aanvat.
Dít alles kontekstualiseer hy met ’n klein, amper “irrelevante” voorval in Somerset-Wes in die Wes-Kaap toe sy dogter en haar man onlangs onder gewapende rowers in ’n restaurant deurgeloop het.
Hy skryf dat niemand in die voorval dood of verkrag is nie. Dat dit nie eens as deel van die statistiek geag sal word nie. Maar dat dít – dié gedurige geweld – ’n alledaagse verskynsel in die nuwe Suid-Afrika geword het.
“Onder die nuwe maghebbers in Suid-Afrika wil dit voorkom of sy (Nqakula) houding besig is om verder veld te wen – in regstreekse verhouding tot die eskalerende geweld in die land.”
Volgens Brink blyk dit dat in hul verontagsaming van die diepgaande behoeftes van die land, dié nuwe “power elite” se primêre bekommernis die vol hou van hul sakke en dié van vriende en familie s’n is.
Oor Nqakula se vroeëre aanmerking dat mense moet ophou sanik oor misdaad, en dat dié wat wel kla eerder die land moet verlaat, het Brink gesê hy (Nqakula) het in een gevoellose, terloopse aanmerking die nalatenskap van Mandela verraai.
“Indien die regering – en die president – dit (die eskalerende geweld en politici se apatie) nie openlik verwerp en daadwerklik optree om dit te verander nie, sal die oomblik van hoop van die afgelope 12 jaar vergeefs wees.”
Hy waarsku ook dat die Wêreldbeker-sokkertoernooi wat in 2010 in Suid-Afrika aangebied gaan word, die slagting by die Olimpiese Spele in München ’n paar dekades gelede na ’n piekniek sal laat lyk as dinge hier nie drasties reggeruk word nie.
Ons kan steeds die waardes wat die Nuwe Suid-Afrika gevorm het, red, meen Brink, maar “daar is nie veel meer tyd om te verloor nie”.
07-11-2006, 03:35 AM #882
PORT ELIZABETH. – Die meeste misdrywe in die stad kan toegeskryf word aan die 13 aktiewe bendes, wat veral in die noordelike gebiede gebaseer is.
Supt. André Boshoff, bevelvoerder van die eenheid teen ernstige geweldsmisdaad, het gesê bendes word geken aan hul dwelmhandel, wat hulle met gewapende rooftogte, huisbrake, kapings en perlemoenverwante aktiwiteite aanvul.
Die meeste moorde en skietvoorvalle in Gelvandale en Booysenspark word veroorsaak deur bendegroepe, wat oor gebiedsuitbreiding slaags raak of wraakaanvalle op mekaar uitvoer.
“Bendes is betrokke by veral huisrooftogte by vooraanstaande families in die gegoede buurte van die stad, waar baie geld in kluise en waardevolle juwele gevind kan word.
“Ons ondersoek die moontlikheid dat die vuurwapens wat verlede week in die inbraak by die polisiekantoor in Newton Park gesteel is, hul weg tot by die bendeleiers gevind het,” het Boshoff gesê.
Sedert 25 Junie het die eenheid se bendetaakspan, met die hulp van beamptes by polisiekantore in dié gebiede, reeds 19 bendeverwante inhegtenisnemings in Bethelsdorp en Gelvandale uitgevoer. Die 12 sake wat die taakspan ondersoek, hou verband met moord, poging tot moord en die onwettige besit van vuurwapens en ammunisie.
“Op ’n reaktiewe manier het ons goeie suksesse behaal, maar ons wil begin om by die bendeleiers uit te kom, en nie net hul lede wat té lojaal teenoor hulle is nie. Lede kan maklik vervang word as ons hulle vastrek en die bende-aktiwiteite gaan dan net voort,” het Boshoff gesê.
Hy het gesê die taakspan beplan om inligting teen die bendeleiers in te win, wat bewys dat hulle ’n verdienste uit misdaad maak, en hulle dan kragtens die Wet op die Voorkoming van Georganiseerde Misdaad aan te kla.
Die taakspan gaan ook op die bendeleiers se eiendomme beslag lê.
’n Oorlog woed tans tussen G Unit, wat ’n alliansie met die Boomshakas gevorm het, en die Ah Sheen Puppies nadat die onderleier van die G Unit op 6 Junie by sy skrootwerf in Algoapark vermoor is.
Dié moord was ’n goed beplande wraakaanval nadat een van die Ah Sheen Puppies se skieters vroeër vermoor is.
Drie verdagtes wat Vrydag weens die dood van twee mans van Salt Lake in hegtenis geneem is, word volgens Boshoff met die Boomshakas verbind. Twee van die verdagtes is intussen vrygelaat, terwyl nóg verdagtes gesoek word.
Hy het sy kommer uitgespreek oor lede van die gemeenskapsgroep Padav (People Against Drugs and Violence), wat dwelmhandel en -misbruik bestry, wat “siek en sat soos die res van die gemeenskap vir die geweld in die noordelike gebiede is” en hulle na bewering tot vigilante-optrede gewend het.
’n Vermeende bendelid is na bewering onlangs deur Padav-lede aangerand en gedreig.
“Ek het ’n vergadering met die lede gehou en aan hulle verduidelik dat dit onaanvaarbaar is om eie reg te gebruik. Die gemeenskap moet eerder met die polisie saamwerk,” het hy gesê.
Mense is huiwerig om teen bendelede te getuig, omdat hul gesinslede se lewe bedreig word wanneer hulle in getuiebeskermingsprogramme geplaas word of hulle vermoor word voordat hulle nog in dié programme geplaas word.
Die polisie se stryd met getuies wat sake terugtrek teen bendelede is nie die enigste kopsorg nie, omdat selfs dossiere teen bendeverdagtes net spoorloos by die howe verdwyn.
“Bendelede stel ook top-regslui in die stad aan en kry amper nooit gewone regshulp nie. Bendelede word ook net op hul byname geken, wat getuienis teen hulle in die hof kan bemoeilik,” het Boshoff gesê.
07-11-2006, 03:44 AM #883
Beslissing kom oor SAUK-onmin in Bfn
KAAPSTAD. – ’n Beslissing oor die onmin in die Bloemfonteinse nuuskantoor van die Suid-Afrikaanse Uitsaaikorporasie (SAUK) is op pad hangende die uitslag van ’n ondersoek.
Die interne ondersoekspan, met lede van die SAUK se personeel- en oudit-afdelings, het getuienis aangehoor oor die gebeure in die kantoor wat tot die “tydelike skorsing” van mnre. James Barkhuizen, SAUK-redakteur in die Vrystaat en Noord-Kaap, en Hlaudi Motsoeneng, hoofvervaardiger vir aktuele sake van Lesedi FM, gelei het.
Die “ongemak” in die kantoor het glo gespruit uit spanning tussen Barkhuizen en Motsoeneng, wat elk ’n eie afdeling beheer en nie aan mekaar aanspreeklik is nie.
Die DA het in ’n verklaring die geval voorgehou as ’n voorbeeld van “wat gebeur as ’n politieke kommissar ’n streekredakteur se gesag ondermyn en joernaliste afvaardig om oor ANC-byeenkomste verslag te gaan doen, soos algemeen in Wes-Kaap voorkom”.
Me. Dene Smuts, DA-woordvoerder oor kommunikasie, het aangehaal uit me. Pippa Green, voormalige hoof van SAUK-radionuus, se “onthulling van die rol van politieke hoofde in SAUK-nuuskantore landwyd” in gister se Mail & Guardian.
Sy verwys daarna dat, aldus die Mail & Guardian, “Barkhuizen se teenstand teen die volledige uitsending van die hele inhuldigingseremonie van ’n Vrystaatse burgemeester tot ’n vuisgeveg tussen hom en Motsoeneng gelei het”.
Volgens Smuts het die SAUK in ’n “sepieverhaal” ontaard. “Die erns van die verwringing van nuus word gestaaf daardeur dat Barkhuizen na berig word (deur Mail & Guardian ), verbied is om nuusdekking aan plaasmoorde te verleen.”
SAUK-kantoorpersoneel, wat verbied is om met die media te praat, weet nie van die beweerde vuisgeveg nie.
“Dis nie ’n eenvoudige geval van politieke inmenging nie.
“Dit gaan oor ’n persoonlike magstryd met politieke ondertone.”
Die ondersoekspan het glo ook verneem van klagtes oor gedrag teenoor joernaliste en rakende hul persoonlike sake.
Die SAUK se nuusredakteur in Noordwes neem tydelik as nuushoof in die kantoor waar.
Barkhuizen se selfoon het gister net gelui. Hy en Motsoeneng het vroeër aan ander media gesê hulle wil nie kommentaar lewer nie.
07-11-2006, 07:05 AM #884
So lieg hulle die bome uit die grond!
Hoofman Tshwane se standbeeld onthul (met belaglike bewerings)
Neels Jackson in die Beeld.
Die standbeeld van hoofman Tshwane is gister buite die stadsaal van Pretoria as ’n simbool van versoening (sic) onthul, maar dit het nie ’n verwysing na “plunderende Voortrekkers” gekeer nie.
Die bronsbeeld beeld dié leier uit die 1600’s uit as ’n “stil, peinsende, wyse man in sy laat veertigs of vroeë vyftigs wat dink aan die verlede, toekoms en geleenthede wat voorlê vir die plek waar hy saam met sy mense gebly het”.
Dié beeld deur Angus Taylor staan saam met die veer op sy kop 4,2m hoog en staan in lyn met die Voortrekkerleier Andries Pretorius op sy perd en sy seun, Marthinus Wessel Pretorius, eerste president van die Zuid-Afrikaansche Republiek, se beelde.
Mnr. Howard Rasoka, die seremoniemeester by die geleentheid, het dit verwelkom dat beelde uit die omgewing se Afrika-erfenis nou ook as bakens in die stad opgerig word. Hy het die beeld van hoofman Tshwane as ’n simbool van versoening bestempel.
In hoofman Tshwane se gerekonstrueerde geskiedenis wat deur mnr. Phistos Tshoane van die Tshwane-koningshuis voorgelees is, word daarna verwys dat Tshwane ses van sy seuns glo beveel het om in verskillende rigtings met van sy nasate weg te trek “om ’n massaslagting van mense deur die plunderende Voortrekkers wat die binneland ingetrek het, te vermy”.
Op ’n vraag hoe hoofman Tshwane in die 1600’s kon geweet het van die Voortrekkers wat eers in 1836 begin trek het, het mnr. Peter Tshoane, ook van die koninklike familie, gesê die Voortrekkers het in 1652 in die Kaap geland.
Phistos Tshoane het gesê daar was destyds goeie kommunikasie (internet en e-pos?) sodat mense in die binneland geweet het wat in die Kaap aan die gebeur was.
Op vrae oor die beskrywing “plunderende Voortrekkers” het Phistos Tshoane verwys na die slag van Bloedrivier van 1838.
Oor die moontlikheid dat dié verwysing na die Voortrekkers hul nasate kan kwaad maak, het Peter Tshoane gesê hy twyfel.
07-11-2006, 03:08 PM #885
Kyk omder"other virnuus
07-12-2006, 09:11 AM #886
Ou landsvlag by sokker kan tot tronkstraf lei
KAAPSTAD. – Toeskouers wat in 2010 Suid-Afrika se ou landsvlag by Wêreldbeker-sokkerwedstryde waai, kan in die tronk beland.
Dit sal gebeur as sekere LP’s hul sin kry oor die tweeledige Wetsontwerp op Spesiale Maatreëls vir 2010 se Fifa-Wêreldbekertoernooi wat gister voor die portefeuljekomitee oor sport en ontspanning gedien het.
Dié komitee hou vandeesweek openbare verhore oor die wetsontwerp.
Hulle het vroeër reeds die wetsontwerp bespreek, maar het aan die einde van hul sittings regshulp ingeroep omdat die wet dalk ongrondwetlik kan wees.
Daar is toe besluit om die wet in twee te verdeel omdat sekere nasionale voorkeure oorvleuel met die magte van provinsies en plaaslike regerings.
Mnr. Butana Khompela, ANC-voorsitter van dié komitee, het aan die begin van gister se verrigtinge gesê sekere LP’s het hul kommer uitgespreek oor die moontlike swaai van die ou landsvlag en wou weet of dit dalk in die wetsontwerp ingesluit moet word.
Volgens hom het die Nasionale Raad van Provinsies se komitee oor onderwys en ontspanning hul kommer oor die moontlike situasie uitgespreek na aanleiding van soortgelyke voorvalle tydens die 1995 Wêreldbeker-rugbytoernooi. Die ou landsvlag is by sekere wedstryde rondgewaai.
Mnr. Gideon Boshoff, regsadviseur vir die departement van sport en ontspanning, het in sy opsomming gesê dat luidens die wetsontwerp mag geen persoon verhinder dat die nasionale vlag en volkslied van ’n land gespeel word nie. Hy het voorgestel dat die woorde “geen ander vlag mag gewaai word wat nie verband hou met die spanne by die toernooi nie” ingesluit word. Boshoff het gesê enigiemand wat hom skuldig maak aan sulke gedrag kan dalk tronkstraf, ’n boete of albei kry.
Mnr. Lanval Reid, ANC-LP, het egter vinnig bygevoeg dat hy nie die nodigheid vir sulke wetgewing sien nie omdat die ou vlag duidelik nie die nasionale vlag is nie. Volgens hom sal die nasionale vlag by alle amptelike geleenthede gewaai word.
Mnr. Willem Doman, DA-LP, wou weet hoe verhinder mens in elk geval toeskouers om ’n vlag van hul keuse rond te swaai.
Mnr. Donald Lee, DA-LP, wou terselfdertyd weet of sulke wetgewing dan ook van toepassing op die waai van ander lande se ou nasionale vlae sal wees.
07-12-2006, 09:12 AM #887
Prokureur in hof oor parapleeg se geld
UPINGTON. – ’n Voormalige prokureur van dié dorp wat na bewering meer as R60 000 van ’n paraplegiese kliënt gesteel het, se verhoor het gister in die streekhof hier begin.
Mnr. Herman Zurich (43), wat deesdae naby Koffiefontein in die Vrystaat boer, het skuld op twee aanklagte van diefstal ontken.
Die staat beweer Zurich het sowat R60 325 tussen Oktober en November 1997 by me. Belinda Smit (43), ’n parapleeg van Kanoneiland naby Upington, gesteel.
Zurich het gister by monde van sy regsverteenwoordiger, adv. Francois van Zyl, SC, ’n verduideliking aan die hof voorgehou.
Hy sê hy ontken dat hy die geld by Smit gesteel het. Hy het in “Oktober 1997 ’n geskrewe ooreenkoms” met haar aangegaan.
Ingevolge dié ooreenkoms het Smit glo “ingestem om R200 000 voor te skiet sodat hy vir haar skape kon koop”.
Hy (Zurich) sou weiveld vir die vee, sowel as die nodige medisyne en behandeling voorsien en na die vee omsien.
In ruil hiervoor sou hy die helfte van die skape se lammers kry.
Luidens die ooreenkoms sou die skape wat vir Smit aangekoop is, “haar eiendom bly, al het hy (Zurich) die skape gebrandmerk”.
Verder sou Zurich jaarliks skape verkoop. Dié opbrengs sou aan Smit betaal word.
In die verduideliking sê Zurich die twee bedrae waarvoor hy van diefstal aangekla word (R32 300 en R28 025), het betrekking op “betalings van sy eie skape” wat hy glo “aan Smit verkoop het”.
Ingevolge die ooreenkoms, “en met Smit se kennis”, het Zurich glo “skape vir haar gekoop” en ook “sommige van sy eie skape aan haar verkoop”.
Smit het getuig daar is op ’n geleentheid oor “roerende bates en skape gesels”, maar dat daar nooit so iets in ’n kontrak tussen haar en Zurich opgeteken is nie.
Zurich het haar egskeiding hanteer en ook gehelp met die aankoop van ’n hoewe in 1997.
Hy het haar toe glo breedvoerig uitgevra oor haar geldsake en gesê hy kan vir haar ’n beter belegging kry. Hy het te wete gekom van die R414 000 wat ’n Sanlam-polis ná haar ongeluk waarin sy verlam is, uitbetaal het.
“Hy het my ’n kort briefie gegee. Hy het gesê hy mag navrae oor my Sanlam-beleggings doen. Ek het aanvaar dit is so. Dit het nie ’n briefhoof gehad nie. Ek het dit geteken.”
Op die dag wat die kooptransaksie van die hoewe afgehandel is, het Zurich haar glo meegedeel dat ’n tjek van Sanlam daar aangekom het.
“Ek het hom vertrou met my lewe in die toestand waarin ek was. Ek glo enige sober man, ’n slim man soos Zurich, kon sy integriteit gebruik om te voorsien dat ek nie kon boer nie,” het Smit getuig. Sy en Zurich het ’n ooreenkoms onderteken waarin hy beloof het dat hy glo R200 000 vir haar sou belê.
07-12-2006, 09:16 AM #888
07-12-2006, 09:19 AM #889
Rowers slaan toe op Kruger-wildtuin
KROKODILBRUG. – Die Krugerwildtuin het wéér onder misdaad deurgeloop.
Terwyl personeel van dié gewilde ruskamp in die wildtuin in die vroeë oggendure gister deur vyf gewapende rowers geteister en aangerand is, het toeriste tientalle meters daarvandaan in hul woonwaens geslaap.
Verskeie vuurwapens, waaronder twee swaarkaliber-jaggewere en ’n haelgeweer, asook minstens R18 000, is uit ’n wapenkluis in die ontvangslokaal gebuit.
Die rowers het handwapens gehad en hulself probeer vermom deur plakkers op hul gesigte te plak.
Volgens insp. Oubaas Coetzer, woordvoerder van die polisie in Skukuza, het die vyf rowers omstreeks 02:00 oor ’n hek by die ruskamp geklim en die hekwag oorval. Hulle het hom vasgebind en daarna die voordeur van die ontvangs*lokaal oopgebreek.
Die rowers het met ’n koevoet ’n gat deur die muur van die inloopkluis in die ontvangslokaal gekap. Hulle het deur die gat tot in die kluis gekruip waar hulle die vuurwapenkluis probeer oopbreek het.
Toe hulle nie dié kluis kon oopkry nie, is hulle na mnr. Wesley Mabasa, die diensbestuurder se huis. Hulle het by sy huis ingebreek en hom in sy slaap oorval.
Die rowers het hom na die ontvangsarea geneem waar hy gedwing is om die wapenkluis oop te sluit. Hy en die hekwag, mnr. Dumisani Sibuyi, is in ’n kantoor toegesluit. ’n Veertienjarige familielid wat ook in Mabasa se huis was, is saamgesleep na die ontvangslokaal, waar hy ook vasgebind is.
Die rowers het eers by die aangrensende winkel ingebreek voordat Mabasa se huis geplunder is. Hulle het onder meer sy 9 mm-pistool gesteel.
Die rowers het ook Mabasa se motor, ’n VW Golf gesteel. By die kamp het hulle die ander hekwag, mnr. Wonder Khoza, oorval. Hy het die hek oopgesluit waarna hy vasgebind en in die wag*hokkie agtergelaat is.
Mabaza se motor is later verlate naby die Mananga-grenspos tussen Suid-Afrika en Swaziland gevind. Volgens mnr. William Mabasa, kommuniskasiehoof van die wildtuin, is geen toeriste *tydens die rooftog beseer nie. Die kampterrein en al die rondawels in die kamp was vol toeriste omdat dit skoolvakansie was.
Een van die kampeerders, wat nie sy naam genoem wil hê nie, het gister aan Beeld, susterkoerant van Die Burger, gesê dat hy eers gehoor het van die voorval nadat hy navraag gedoen het toe hy ’n samedromming by die ontvangslokaal gesien het.
Lede van die polisie se eenheid teen ernstige geweldsmisdaad van Nelspruit het die misdaadtoneel gister gefynkam vir leidrade. Dit was die derde keer in twee jaar dat daar by dié betrokke kamp se winkel ingebreek word.
Drie weke gelede het die Numbihek naby Hazyview ook onder inbrekers deurgeloop.
07-12-2006, 09:23 AM #890
OOS-KAAP: Beleggers se geld glo in casino uitgedobbel
PORT ELIZABETH. – Die “Vrystaatse Mark Shuttleworth” het glo derduisende rande van beleggers se geld verloor toe hy in die Boardwalk-casino daarmee gaan dobbel het.
Dié inligting het gister in die borgtogaansoek van mnr. Igmé Hattingh, na wie al as die Vrystaatse Shuttleworth verwys is, in die landdroshof hier aan die lig gekom.
Hattingh word daarvan verdink dat hy van Januarie tot Mei vanjaar mense gewerf het om te belê in die koop en die verkoop van staal.
Sommige van die klaers het na bewering nie ’n sent vir die opbrengs van hul beleggings van die beskuldigde ontvang nie.
Hattingh is verlede maand in verband met dié beweerde misdryf in hegtenis geneem en is gister op borgtog van R10 000 vrygelaat.
Die beskuldigde het bekendheid verwerf toe hy ’n rekenaarprogram vir stadions ontwerp het wat elektronies beheer uitoefen oor presies hoeveel mense in die stadions is.
Hattingh het in 2004 meer as ’n halfmiljoen rand ontvang toe hy dié sagteware verkoop het en kan meer as R200 miljoen verdien as sy huidige koopkontrak afgerond word.
Die beskuldigde het gister getuig dat hy net die middelman was in die beleggingskema met die koop en verkoop van staal.
Volgens hom het hy private persone gewerf, waarna hy die geld in ene mnr. Renier Smith se bankrekening inbetaal het.
“Die mense het die geld eers in my rekening inbetaal voordat ek dit in Renier (Smith) se rekening oorbetaal het,” het Hattingh getuig.
Luidens verdere getuienis kon hy sedert sy inhegtenisneming nie weer met Smith kontak maak nie.
Die staatsaanklaer, me. Ulrike de Klerk, wou in kruisverhoor van Hattingh weet of hy en Smith ’n skriftelike kontrak gehad het en waarom hy Smith nooit aan die beleggers voorgestel het nie.
De Klerk het gesê sy vind dit interessant dat die beskuldigde se bankstate wys dat hy van 24 Januarie (op die dag dat die eerste belegging gemaak is) tot op 10 Februarie altesame 29 keer geld onttrek het by die Boardwalk.
Die ondersoekbeampte, kapt. Ebrahim Cloete, het getuig die geld wat Hattingh van beleggers ontvang het, was sy enigste bron van inkomste. “Die getuienis tot my beskikking dui daarop dat geen oorbetalings aan ’n derde persoon gemaak is nie.”
Hattingh moet weer op 14 Julie in die hof verskyn.
Page generated in 0.85415 seconds with 14 queries